Dafydd Huw Williams

Dramodydd, cynhyrchydd a chyn-gomisiynydd drama S4C oedd Dafydd Huw Williams (1943 – 6 Mawrth 2009). Fe'i ganwyd a'i magwyd yn Llandegfan, Ynys Môn yn frawd i'r Prifardd Cen Williams a'r cyfarwyddwr a dramodydd Eurwyn Williams. Derbyniodd ei addysg ym Mhrifysgol Bangor, a bu'n aelod o gwmni drama enwog y coleg o dan gyfarwyddyd John Gwilym Jones. Mae'n cael ei enwi fel aelod o gast y ddrama Hanes Rhyw Gymro ym 1964 ynghyd â John Ogwen, Maureen Rhys, John Owen, Euryn Ogwen Williams, Dafydd Glyn Jones a llawer eraill.

 Gyrfa 
Enillodd Y Fedal Ryddiaith yn Eisteddfod Gadeiriol Môn Y Borth 1965.

Dechreuodd ei yrfa ym maes teledu fel ymchwilydd a sgriptiwr ar y rhaglen Heddiw. Bu'n gweithio fel cynhyrchydd drama gyda BBC Radio Cymru ym Mangor, cyn ei benodi yn bennaeth drama i'r sianel. Ym 1982, gyda dyfodiad S4C, roedd yn un o gyd-sefydlwyr Ffilmiau Eryri.

Fel Cynhyrchydd ac Uwch Gynhyrchydd, bu'n gyfrifol am nifer o gynyrchiadau llwyddiannus i S4C fel Minafon, Tywyll Heno, Noson yr Heliwr, Heliwr, Pum Cynnig i Gymro, Tân ar y Comin, Elenya, Y Fargen, Brad, Sigaret? a Lleifior.

Fel dramodydd, bu'n cyd-ysgrifennu'r ffilmiau Owain Glyndŵr a Gwaed ar y Sêr.

Cafodd ei benodi yn Gomisiynydd Drama S4C ym 1990 ac ymddeolodd ym mis Chwefror 1997, pryd y daeth Angharad Jones yn gomisiynydd newydd yn ei le.

Priododd Wendy ym 1965, a ganwyd iddynt 2 o blant.

Bu farw'n 66 oed ar y 6 Mawrth 2009 yn Ysbyty Gwynedd, Bangor, a thalwyd teyrngedau iddo gan Geraint Stanley Jones, y Parchedig Elwyn Jones ac Ifan Roberts.

 Cynyrchiadau 
(detholiad)

 Fel dramodydd / cyd-awdur 

 Owain Glyndŵr 
 Gwaed ar y Sêr
 Two Women (1974) HTV
 Barbarossa 
 Cysgodion Gdansk (1987)

 Fel cynhyrchydd ac uwch-gynhyrchydd 

 Minafon
 Tywyll Heno
 Noson yr Heliwr
 Heliwr
 Pum Cynnig i Gymro
 Tân ar y Comin
 Elenya
 Y Fargen
 Brad
 Sigaret?
 Lleifior

Cyfeiriadau

Categori:Genedigaethau 1943
Categori:Marwolaethau 2009
Categori:Llenorion yr 20fed ganrif o Gymru
Categori:Llenorion yr 21ain ganrif o Gymru
Categori:Pobl o Ynys Môn
Categori:Dramodwyr o Gymru